b'\n_START_ARTICLE_\nAlin Firfiric\xc4\x83\n_START_SECTION_\nCarier\xc4\x83\n_START_PARAGRAPH_\nA participat la Mondialele de juniori din 2014 de la Eugene, unde s-a clasat pe locul 13. \xc3\x8en anul 2015 arunc\xc4\x83torul a devenit campionul european la Campionatul European de Tineret de la Tallinn cu o aruncare de 60,64 m. La Jocurile Olimpice din 2016 nu a ajuns pentru c\xc4\x83 a facut baremul cu o s\xc4\x83pt\xc4\x83m\xc3\xa2n\xc4\x83 prea t\xc3\xa2rziu. \xc3\x8en anul 2017 a cucerit medalia de argint at\xc3\xa2t la Campionatul European de Tineret de la Bydgoszcz, c\xc3\xa2t \xc8\x99i la Universiada de la Taipei._NEWLINE_La Campionatul European din 2018 de la Berlin s-a clasat pe locul 7. Apoi a fost numit cel mai bun atlet rom\xc3\xa2n al anului de Federa\xc8\x9bia Rom\xc3\xa2n\xc4\x83 de Atletism. \xc3\x8en 14 septembrie 2019 \xc8\x99i-a \xc3\xaendeplinit baremul pentru Jocurile Olimpice din 2020 de la Tokyo cu o aruncare de 67,32 m, stabilind un nou record personal. La Campionatul Mondial din 2019 de la Doha a ob\xc8\x9binut locul 4 cu o aruncare de 66,46 m, fiind cel mai bun atlet rom\xc3\xa2n la Mondialele._NEWLINE_Sportivul este antrenat de Daniela Costian, fost\xc4\x83 medaliat\xc4\x83 olimpic\xc4\x83 la aruncarea discului.'